# Dolmabahce Palota

### A Wikipédiából, a szabad lexikonból.

Dolmabahce Palota Ázsiából nézve

A Dolmabahce Palota (törökül: Dolmabahçe Sarayı) a Boszporusz nyugati, európai oldalán fekszik Beyoğlutól északra. Az Oszmán Birodalom adminisztratív központjaként működött 1856 és 1923 között. I. Abdul-Medzsid szultán építtette 1856-ban. Az ékes palota annak tudatában még fényűzőbb, hogy építésekor az Oszmán Birodalom már erősen hanyatlott.

Az épület tervezésével a császár Karabet Balyaınt és fiát Nikoğost bízta meg. Ők is annak az örmény építészcsaládnak tagjai voltak, akik a Boszporusz mentén számos épületet kiviteleztek.

Dolmabahçe eredetileg egy öböl volt, amit a 18. század során feltöltöttek, és császári kertek épültek ide (ebből származik a neve is, dolma vagyis 'feltöltött' és bahçe azaz 'kert'). Különféle nyári paloták is épültek a területen a 18. és 19. század alatt. A jelenlegi épület a régi Beşiktaş palota helyén épült fel.

Az eddigre kissé elavult Topkapi Palota már nem volt képes a szultánok modern luxus igényeit kiszolgálni, ezért merült fel egy új rezidencia építésének az ötlete.

A palota három részből áll: a Mabeyn-i Hümâyûn (vagy Selamlık, a férfiaknak fenntartott körlet), Muayede Salonu (a fényűző dísztermek) valamint a Harem-i Hümâyûn (a Hárem; vagyis a szultán családjának fenntartott rész). A palota 45.000 m² (27.5 ha) területet foglal el, 285 szobája, 46 terme, 6 fürdője (hamam) és 68 mellékhelyisége van.

A lap eredeti címe "http://hu.wikipedia.org../../../d/o/l/Dolmabahce_Palota_1091.html"

Kategória: Isztambul épületei

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- עברית
- 日本語
- Nederlands
- Svenska
- Türkçe